
בס"ד





פרוטוקול הועדה לאיכות הסביבה 6.9.2020

משתתפים: יו"ר הועדה עדיאל אילוז, סמנכ"ל תפעול שמעון  עמר, נדב מונק עוזר מנכ"ל ,מזכירת הועדה קרן סרוסי , 
חברי הועדה: פליסיה שמאי, בת ציון שלומי, דוד רוז, בתיה אדרי, אבי שמיר .
אורחים: לאה קלינר, גליה כהן הרב שלום בר-אל .
עדיאל: שלום לכולם, אני מתכבד לפתוח את הישיבה של הועדה להגנת הסביבה. נציג את עצמנו.
גליה כהן: תושבת עפולה, גננת בנוף הגליל, מודאגת מG5  אנטנות מפיצות קרינה. אין חשיפה אמיתית לציבור. זו מערכת נשק בעוצמות שלא הכרנו עד היום.
לאה קלימר: תושבת עפולה, מייצגת קבוצה גדולה מאוד בציבור החרדי- קהילת שחקים, ותושבי עפולה מחסידות ויז'ניץ, ליטאים וברסלב.
בת ציון : כשמי כן אני, ילידת ציון משתדלת לפעול לטובת העם היושב בציון.
אבי שמיר: גם אני מודאג מדור ה-5 לפני שעושים-יש לבדוק מחקרים.
 נדב מונק: עוזר מנכ"ל שלום שלמה היה עלי להכין ניר עמדה קצר ולהסביר גם איך דור 5 אמור לעשות מהפכה ענקית, יש לו גם יתרונות.
דוד רוז: דור 5 האינטרנט של הדברים- ישפר ויקל על חיינו לגבי חשש הגברת הקרינה-אין שום בסיס על העניין הזה.
שמעון עמר: מנהל אגף שפע
פליסיה שמאי: לא בקיאה בנושא לא הייתי מסכנת את הציבור במידה ויש סכנות .
קרן סרוסי: מזכירת הועדה.
בתיה אדרי: חברת מועצת העיר ,מחנכת ומורה בישראל. נחשפתי לראשונה למידע על דור 5 מבת ציון .
הרב שלום בר אל: תושב עפולה המודאג מדור 5
                     נושא 1-גן אחי אילת
בת ציון: גן אחי אילת 4 עצים מסומנים בכחול, לא נראה שמדובר על ונדליזם מקווה שאתם יכולים להבטיח שאין מטרה לכרותם .בנוסף טרם קיבלתי אישורי כריתה על עצים ברחוב יהושע חנקין 
שמעון עמר: העצים המסומנים לא סומנו על ידינו. מדובר על ונדליזם אין כריתה מכוונת. לגבי אישור כריתה כבר עניתי לך במייל לפני כחצי שנה איך להשיג אותו.
בת ציון: איך?
שמעון עמר: לא מוכן לענות שוב.
בת ציון: עד היום לא הבנתי איך לקבל את האישור הרלוונטי. כשנודע לי על כריתת העצים ,פניתי לשמעון עמר שהפנה אותי לדובר שהפנה אותי לעוד גורמים אחרים .בסוף כתבו לי לפנות לעו"ד אורלי חקוקי דרך חופש המידע. מסתבר שצריך לשלם 20 ש"ח בהתחלה, אבל לשלם עוד עשרות שקלים על כל שעת עבודה שתידרש כדי להפיק את המידע הדרוש. וגם אז לא מובטח שהאזרח יקבל את המידע.
אני רוצה לראות אישורי כריתה.
שמעון עמר: לא מוכן לחזור על הנושא הזה.
בת ציון: טרטרו אותי ובסוף כן שלחו לי אישורי כריתה אלא מה? האישור היה על העצים ברחוב ארלוזורוב ולא על רחוב יהושע חנקין זה לא האישור הנכון . אני עדיין מחכה לאישורי כריתה של רחוב יהושע חנקין.
אבי שמיר: הייתה בעיה בגן אחי אילת הממטרות עבוד 4 ימים רצוף לא חבל על המים? המים הגיעו עד לכביש העוקף .התקשרתי ואמרו שטופל ולא טופל אני רוצה לדעת איך טופל? שאלתי את יובל מהמוקד ואמר לי שאני צריך לפנות דרך חופש המידע ולשלם 20 ש"ח .אני באופן אישי סגרתי את הברז הראשי. שלחתי תמונות למוקד.
שמעון עמר: לא מכיר את הפנייה ספציפית, לא בתחומי –לא יכול להתייחס.
עדיאל אילוז: הנושא טופל, משהו נוסף בנושא גן אחי אילת?
בתיה : כי אבי סגר את הברז הראשי.
בת ציון: אם מדובר על ונדליזם, אני רגועה ואפשר לסגור את הנושא.

          נושא 2-חורשה ברחוב יהודה הלוי
בת ציון: חורשה מאוד דלילה, צמצמו את שטח האדמה, עקרו עצים חלשים ,הבטיחו נטיעת עצים אין השקיה למה ששתלו בעבר, שאלתי: אם יותר לי לשתול עצים ושתילים על חשבוני רק מבקשת הבטחה שהעירייה לא יעקרו.
פליסיה שמאי: גם בחורשה ברחוב אסתר המלכה, לא קיימת מערכת  השקיה,  צואה של כלבים יוסי חן דאג לשתילת שתילים אך אין השקיה.
שמעון עמר: כל נחל היזרעאלים ללא השקיה, לפני חודשיים ביצעו עבודות גינון וגיזום כל העצים שם בוגרים אינם זקוקים להשקיה שבוע שעבר תיקנו, נקווה שלא יהרסו שוב.
פליסיה שמאי: בחורשה יש צואה של כלבים מה ניתן לעשות?
שמעון עמר: אנחנו בהקמה של גינת כלבים מקווה שהתושבים יגיעו לשם ולא למקומות אחרים.
עדיאל לשמעון: יש תכנית לפתח את האזור יותר?
שמעון עמר: הוגש קול קורא לרשות הניקוזים בנושא פיתוח שטחים פתוחים מכיוון בית החולים עד למרחביה בהמשך גם לכיוון עמק יזרעאל ,יוגש החודש. אם יאושר נעבד את מה שהוצע ונפתח עוד.
עדיאל לשמעון: ולגבי החורשה ביהודה הלוי יש כוונה לפתח?
שמעון עמר: אבדוק אם אפשרי.
אבי שמיר: לגבי השביל מכיוון עפולה הצעירה לתל עדשים מרחביה ובלפוריה מאז שבוצעו שם עבודות בניה של השכונה החדשה הופסק, האם יטופל בעתיד? בנוסף פארק השלושה בעפולה עלית ליד בנק הפועלים הפרויקט גמור?
שמעון עמר: הפרויקט לא הסתיים. נותר לעשות תאורה, יש עדיין דיון מה מתכננים להקים שם החלק השני של השביל –ללא תקציב לכן עשו רק את השביל.


                נושא 3- שדה תעופה ברמת דוד
עדיאל אילוז: לאחרונה התבשרנו ששדה התעופה יוקם בנבטים שרת התחבורה המליצה שיוקם שם. אבל זה עדיין לא סגור. אנחנו בתור הועדה צריכים להמליץ לראש העיר על הקמתו בנבטים ולייצר מתווה נכון לטובת כל התושבים. בתור יו"ר הועדה אם אני מסתכל על מכלול הדברים אם השדה תעופה יוקם ברמת דוד זה יגרום לזיהום אויר ועומס תנועה אווירית וקרקעית מצד שני זה יפגע בכל ההיבט התעסוקתי. 
אני מציע שאת שדה התעופה המשלים יקימו בחיפה אני יודע שראשת העיר שם מעוניינת כך נוכל להנות מהגעה נוחה ע"י הרכבת לשדה התעופה גם לתעסוקה וגם לתיירות לחו"ל ואת שדה התעופה הנוסף יקימו בנבטים. יחד עם זאת , אני ממליץ לייצר לחץ על שרת התחבורה לפעול לקו רכבת ישיר לתל אביב דרך מגדל העמק ויקנעם עקב הפגיעה בכל נושא התעסוקה לכל אותם אזרחים שחיכו לפרנסה משדה התעופה.
מי בעד המתווה שהצעתי?
הצבעה-כולם מצביעים בעד המתווה.
עדיאל אילוז: נעביר את עמדת הועדה לראש העיר.

                     נושא 4-טכנולוגית ה-G5 
עדיאל אילוז: טכנולוגית הדור 5 בוועדה קודמת עלה הנושא 
הצטרפו אלינו גליה כהן וכבוד הרב שלום בר אל .
לפני הצגת הסרטון אני רוצה לפנות לכבוד הרב שכיבד אותנו בנוכחותו להציג את עמדתו.
הרב שלום בר אל: שלום רב, זהו סרטון שנערך במיוחד לוועדה .סרטון מקיף עם כתבות  מהעולם ומהארץ בפרט. שממחישות את הסכנות, מחקרים שנערכו על בעלי חיים ועל חולדות מראים שקיימים סיכונים פיזיים, פסיכולוגים, נפשיים ובריאותיים, בכל פרמטר אפשרי. לא מדובר על טכנולוגיה שנועדה לטלפונים, לסלולר, טכנולוגיה שנועדה למעקב וריגול למערכות מידע, להכניס אנשים לכלא דיגיטלי, יכולת ציטוט, פגיעה בפרטיות ילדים יפגעו שהם הכי חשופים לקרינה על זה כל המדענים בעולם מסכמים אוכלוסיה עד גיל 10.
לוקמיה, סרטן, בעיות נורולוגיות, בעיות בפוריות, שינוי ב-D.N.A  
עדיאל: מה הנפקא מינה ? מה ההבדל בין דור 3 ו4 לדור 5 ?
הרב שלום בר אל: קטונתי ,איני מומחה ,אך לפי מחקרים מדובר קפיצה רדיקלית גלים שלא נקלטים ע"י הגוף, חודרים דרך הגוף משנים את זרם הדם והחמצן. מעל 4,000 מחקרים שנבדקו ,פגעו במערכת הרבייה, במערכת החיסונית, בראייה וסרטן מכל הסוגים.
[bookmark: _GoBack]G5 נועד לתקשורת כגון בלוטוס, אוטרים וכדומה...טכנולוגיה שהייתה לפיזור הפגנות, צבאות השתמשו בזה במלחמת העולם ה-1 וה-2 ע"י תדרים , יהיה ניתן להוריד כל מידע אפשרי במחשב מכל מדינה, אם זה האקרים שיפרצו לנושאים ביטחוניים ומסווגים ,יהיה ניתן למפות בתלת מימד את הבית ולראות מה אתה עושה בכל רגע נתון.
מעל 4,000 מחקרים שנבדקו והוכחו ע"י 220 מדענים ב-41 מדינות שהוכיחו ללא צל של ספק על כל הסכנות שציינתי.
וזה טוענים אנשים פיזיקליים, פרופסורים, מיקרוביולוגים פסיכולוגים מהארץ ומהעולם.
בקליפרוניה פרסו את התשתית וגילו המון ילדים שחלו בקצב גבוה, הפריסה הופסקה. יש גם דור 5 על תאורת הלד.
הטכנולוגיה דור 5 נועדה שמכשירים ידברו אחד עם השני ,מזגן עם מקרר וכדומה...
דוד רוז: אני מאוד ישמח שהמקרר שלי ידבר עם הטלפון שלי.
בת ציון: אתה יכול לעשות זאת בביתך ולא לסכן ציבור רחב .
גליה כהן: גם כשזה בא על חשבון בריאותך ובריאות אחרים?
דוד רוז: אתה מציג הכל שחור.
הרב שלום בר אל: אני מציג את מה שגדולי המומחים כולל משרד הבריאות בארץ ובעולם טוענים. איך אתה מעוניין שמכשירים יתקשר זה עם זה שזה בא על חשבון בריאות ילדים ועל תחלואה שגדולי הפיזיקליים אומרים.
דוד רוז: ארגון בריאות העולמי טוען שזה לא נכון.
הרב שלום בר אל: מציעים להם כסף בכדי לומר זאת.
*צפייה בסרטון –בתכנית המפצח עם אושרת קוטלר על G5 –עם דברי המומחים, הפיזיקאי ד"ר פול בן ישי, והרופאה המרדימה ממחלקת טיפול נמרץ בהדסה עין כרם העושה גם התמחות בקרינה, ד"ר יעל שטיין המספרת שרצתה לעשות מחקר בנושא דור 5 ,אך לא אושרו לה תקציבים.
עדיאל אילוז: הכתובת ממש על הקיר. כאילו הקב"ה ממחיש לנו את המשנה באבות. G5 הוא בבחינת "דע מה למעלה ממך,   עין רואה, ואוזן שומעת, וכל מעשיך בספר נכתבים". מעניין...
הרב שלום בר אל: יש אנטנות שהותקנו כבר בעיר ליד בניין העירייה ובבית העלמין הוסיפו את הרשת.
עדיאל: לא נכון !! האנטנות קיימות מעל 5 שנים גם בבניין עטרת. בתור חבר בוועדת בניין ערים לא נדרש על שולחן הועדה שום טכנולוגיה של הדור 5 וזה אני אומר מידיעה.
הרב שלום בר אל: חברת פלאפון הודיעה  שפרסו בכל הארץ
עדיאל אילוז: נכון, בעפולה עדיין לא נפרסו. 
בת ציון: מה זאת אומרת?
עדיאל אילוז: משאילתא לראש העיר נמסר לי שאין כרגע פריסת טכנולוגיה כזו בעפולה. 
בת ציון: מי צריך את זה?
דוד רוז: אני.
גליה כהן: משרד השיכון פורס את העיר חכמה כולל דור 5 אני רוצה לציין שיש כתב שחרור מאחריות שמשרד השיכון מחתים את הרשויות כאשר הוא מתקצב להן את מתקני דור 5- כלומר הוא דורש מהרשות לחתום שכל תביעה עתידית בגין נזק בריאותי שיגרם לציבור מהציוד הזה- לא יופנה אליו אלא אל הרשות. כך שהעירייה תישא בתוצאות.
עדיאל אילוז: אקרא כעת לשם האיזון חוות דעת של עמית שרגא ממכון דוידסון שליד מכון ויצמן. למרות ההפחדות לא צריך לחשוש מדור 5...
גליה כהן: מי זה עמית שרגא? 
נדב: מחפש ברשת ומוצא- סטודנט במעבדה של ד"ר ניר לונדון במחלקה לכימיה אורגנית... מה הוא יודע על קרינה? זה לא התחום שלו.
בת ציון: אציין שמכון דוידסון איננו מכון ויצמן. זהו מכון עצמאי ליד מכון ויצמן. וחשוב לראות את מקורות המימון שלו-גורמי תעשייה שיש להם אינטרסים שמכון דוידסון יפרסם הכחשות של נזקי הקרינה הבלתי מייננת (כדוגמת זו הסלולרית).
בתיה: האם יש בעפולה G5 או לא? אם ראש העיר אומר שאין, כדבריך עדיאל, אנחנו רוצים מסמך כתוב.
גליה כהן: מצטרפת לדרישה הזאת. שראש העיר יחתום בכתב שאין ולא יהיה דור 5 בעפולה. אם יהיו נזקים בריאותיים מפריסת דור 5 נגיש תלונות על הטרדה מאיימת.
עדיאל אילוז: איך אתם רואים את הישיבה הזאת של הועדה? האם מרגישים שביטאתם את מה שרציתם, שהישיבה התנהל כראוי?
גליה כהן: מרגישה שלא ביטאתי את עצמי היטב ובאופן מקיף
עדיאל אילוז: מוזמנת לדבר.
גליה כהן:G5 זו מערכת נשק צבאי שפותחה לזיהוי חשודים ולמעקב אחריהם. מדובר בתדרי שידור שפירושם בעצם גלים מחזוריים בלתי נראים הנישאים באוויר, כי קרינה היא למעשה אנרגיה המתפשטת בחלל. הבעיה הבריאותית הנובעת מקרינה מלאכותית כזו היא 'התדפקות' גלים אלה שוב ושוב על ולתוך תאי גופנו, והנזק המצטבר ממנה המשפיע על תפקודים גופניים רבים. זאת בניגוד לקרינת השמש שהיא טבעית ומבורכת לגוף כמו לחי ולצומח, כשנחשפים אליה במידה סבירה. כעת יש ברחבי דור 5 פירושו אנטנות חדשות בנוסף לאנטנות הקיימות, בפריסה הרבה יותר אינטנסיבית משיש עכשיו-כלומר אנטנות סלולרית כל 30-50 מטר בערך.
הרבה חוקרים עצמאיים(לא כאלה שמקבלים מימון מחברת הסלולר) מזהירים שהתוצאות עלולות להיות חמורות. בגייטסהד שבאנגליה, למשל, נפרסו אנטנות דור 5 ותושבים מדווחים על בעיות שינה, דימום מהאף, ושיעור גבוה של הפלות. שוב אני מזכירה שמשרד הבינוי  והשיכון מחתים את הרשויות המקבלות ממנו סיוע כספי להתקנת דור 5 על כתב שחרור מאחריות לנזקי בריאות לתושבים. כלומר, הם מודעים לנזקים האפשריים מהטכנולוגיה הזאת! בנוסף, אף חברת ביטוח לא מבטחת נזקי קרינה.
תביעות משפטיות ותלונות עקב פגיעה בציבור יופנו אם כך לרשות המוניציפלית או למועצה-כלומר לעיריית עפולה.
לאה קלימר: אני אם ל-4 ילדים. בעלי גדל בעפולה. אני מארצות הברית. אנחנו משפחה שסובלת מהקרינה. בעלי סובל מכאבי ראש קשים כל כך שלפעמים הוא לא יכול לתפקד. אם הוא מדבר בטלפון סלולרי, אחרי שתי דקות הוא מרגיש את הכאב. יש גם מונה אלחוטי למים שהתקינו צמוד לקיר הבית שלנו, ואם הוא נמצא ליד הקיר של המונה מבפנים, בתוך הבית – הוא מרגיש מתי יש פעימה של קרינה (כל חצי דקה המונה משדר את צריכת המים למחשב של התאגיד). איך הוא יודע? כי הוא מרגיש את זה. הוא מרגיש כאב. מקרינה יותר אינטנסיבית הוא הופך לפעמים להיות משותק. אם יוסיפו עוד אנטנות בעפולה – או גם דור 5 – מה יהיה איתנו? לאן נלך? אנחנו לא סטטיסטיקה, אנחנו בני אדם. אפשר להגיד שרוב האנשים לא רגישים לקרינה, אבל סטטיסטיקה לא משנה לאדם שכואב לו. ויש אנשים רגישים לקרינה. ויש גם הרבה אנשים אצלנו, בקהילה החרדית, שאכפת להם מהקרינה ודואגים בעניין הזה. כבר חיפשנו לעבור דירה בגלל זה. לאן נלך?
קרן: עדיאל, אם ראש העיר רוצה הוא יכול לעצור את זה?
עדיאל: אם הוא רוצה אני מאמין שכן. יחד עם זאת הוא מסתכל על הנושא בצורה כוללת יש תושבים שכן מעוניינים.
עדיאל אילוז: שרת איכות הסביבה גילה גמליאל אמורה להגיע לביקור בעפולה השבוע, במטרה להביא כסף לעיר, לתחומי אנרגיה סולארית ועוד. אעדכן.
אבי שמיר: גם אנחנו חברי הועדה רוצים להיפגש איתה.
עדיאל אילוז: לא אפשרי עקב הקורונה.
אבי שמיר ובת ציון: מבקשים שכל חברי הועדה יוזמנו לפגישה. 
נשמור על ההנחיות.

		סגירת הישיבה.
 





















המלצות הועדה

1. חורשה ברחוב יהודה הלוי- הועדה ממליצה לשקם את החורשה ברחוב יהודה הלוי בעפולה עלית ע"י הוספת עצים, צמחים ותבלינים ,יש לשקול להקים גם גינה קהילתית במקום לרווחת התושבים וחינוך לקיימות .

2. שדה תעופה ברמת דוד- לאחר הודעתה של שרת התחבורה ולאחר בחינת תסקירי זיהום חדשים שפורסמו לאחרונה הועדה ממליצה לייצר קואליציה ע"י ראשי הערים של נוף הגליל, מגדל העמק, בית שאן , יקנעם  וחיפה ביחד עם ראש מועצת עמק יזרעאל על הקמת שדה התעופה משלים בחיפה ואת שדה התעופה הנוסף להקים בנבטים. יחד עם זאת ,יש לייצר לחץ על שרת התחבורה לפעול לקו רכבת ישיר לתל אביב דרך מגדל העמק ויקנעם עקב הפגיעה בכל נושא התעסוקה בעמק יזרעאל רבתי.

3. טכנולוגיית G5 – הועדה ממליצה לא להכניס את טכנולוגית ה- 5G עד שייערך תסקיר קרינה שיוכיח כי טכנולוגיה זו בטוחה לציבור בעקבות מחלוקת מדעית  באשר להשלכות המסוכנות האפשריות של טכנולוגיה זו . עקב עקרון הזהירות המונעת מחייבת לקחת את מכלול ההשפעות של פריסה כלל מרחבית של טכנולוגית ה – G5 אם  יוכח שאכן טכנולוגיה זו בטוחה לשימוש הועדה ממליצה לעשות את התהליך בשקיפות לגבי הוספת האנטנות ומיקומן ומדידה של הקרינה לפני ואחרי ההתקנה. יש לשים לב לגבי הסעיף   בו משרד הבינוי  והשיכון מחתים את הרשויות המקבלות סיוע כספי להתקנת דור 5 על כתב שחרור מאחריות לנזקי בריאות לתושבים ולבחון האם אכן אף חברת ביטוח לא מבטחת נזקי קרינה כך העיריה תהיה חשופה לתביעות משפטיות ובכך טכנולוגיה זו עלולה להתברר ככזו שעלותה גבוהה מתועלתה.






בכבוד רב,
עדיאל אילוז
חבר מועצת העיר עפולה
יו"ר ועדת איכות הסביבה

